**Águ Kontaminadu y Riskus Asosiadu**

Alterasons klimátiku sa ta aumenta riskus di txeia na Massachusetts. Inundasons di sistémas séptiku, stason di tratamentu di isgotus, kintas y enprezas pode leba águ di txeia ser kontaminadu pa prudutus kímiku y otus poluenti prigozu. Kontaktu ku es águ di txeia pode provoka duénsas gastrointestinal, infesons na péli y na odju y infesons na firidas.

Txeia pode tanbê dana rédi ilétriku, y tanbê strada y pontis ki pode leba dias ô más ténpu pa konpu. Falta di kalor, lus y inerjia pa kuzinha, rifrijerason y ikipamentu médiku pode rizulta na imerjénsias médiku ô mórti. Otu riskus ta inklui firimentus ô mórti pa ditritus, fius kaídu, afogamentu, kedas, envenenamentu pa monóksidu di karbonu (CO) y asidentis ku veíkulus motorizadu.

**Kenha ki sa ta kore más risku?**

Alguns pesoas pode sta más en risku pamodi lugar undi ki es ta mora, asésu ki es ten a informasons di guvernu, dispunibilidadi di rikursus p-es pripara y da risposta y fatu di dja es ten prublémas di saúdi. Kel-li ta inklui:

* Kriansas ku ménus di 5 anu y pesoas ku más di 65 anu
* Pesoas ki ta renda ses kaza
* Pesoas di kor pamodi rasismu sistémiku
* Pesoas ki ta fala poku ô nada di inglês ki pode ka resebe mensájens di imerjénsia na ses língua maternu
* Pesoas grávida
* Pesoas ku difisiénsias
* Pesoas ku sistéma imunitáriu kunprumitidu
* Pesoas ki ta mora es sô ô ku mobilidadi riduzidu
* Pesoas ki meste di ilitrisidadi pa uza ikipamentu médiku ô rifrijera medikamentus
* Trabadjadoris di sirvisus públiku y di salvamentu

**Kuzé ki nu pode faze?**

* [Faze un planu pa tenpestadis](https://www.mass.gov/info-details/make-a-family-emergency-plan)
* [Kria un kit di imerjénsia](https://www.mass.gov/info-details/build-an-emergency-kit)
* [Konxe bus zona di txeia y di sobri-elevason](https://www.mass.gov/info-details/hurricane-evacuation-zones)
* Ivita kontaktu ku águ di txeia y ku lama ki pode sta kontaminadu ku óliu, gazulina ô isgotu brutu
* Fika lonji di prédius danifikadu y afastadu di zonas ô stradas ku txeia
* Testa posus privadu pa diteta kontaminantis dipôs di txeias
* Konpu sistémas séptiku danifikadu
* Ka bu konduzi dentu di águ di txeia – volta pa trás

**Sabe más na:** [**mass.gov/ClimateAndHealth**](http://www.mass.gov/ClimateAndHealth)

**Bureau of Climate and Environmental Health**

**Environmental Toxicology Program**

**Massachusetts Department of Public Health**